Monster (שיר של שון מנדס וג'סטין ביבר)

Monster הוא סינגל שהוקלט על ידי הזמרים הקנדים שון מנדס וג'סטין ביבר. השיר יצא לאור ב-20 בנובמבר 2020, על ידי חברות התקליטים איילנד רקורדס ודאף ג'אם, כסינגל השני מתוך אלבום האולפן הרביעי של מנדס, Wonder.

רקע 
השמועות של שיתוף פעולה אפשרי בין השניים החלו ביולי 2020, לאחר שמנהלו של ביבר סקוטר בראון פרסם סרטונים של ביבר, מנדס וטורי קלי במהלך ג'אם סשן סביב פסנתר. באוגוסט 2020, נצפו מנדס, ביבר ובת זוגו של ביבר היילי בולדווין באולפן ההקלטות של אנדרו ואט בלוס אנג'לס. במהלך ראיון שנערך ב-Capital Breakfast עם רומן קמפ ב-6 באוקטובר 2020, נשאל מנדס האם שיתוף הפעולה צפוי להידחות לספטמבר, והשיב: "האם אתה מנסה לגרום לי לאשר שיש לי שיתוף פעולה עם ג'סטין ביבר?", והוסיף כי זה יהיה "מטורף" עבורו לדחות את זה. בנוסף, הוא אמר: "אני לא יכול לאשר או להכחיש", אך הוסיף כי מערכת היחסים ביניהם בחצי השנה האחרונה התחזקה, וכי "זה ממש מגניב לקבל אותו כמנטור בהרבה מובנים, רק לדבר על דברים, כי אין הרבה אנשים שעושים דברים מסוג זה". השיר מציין את הפעם הראשונה ששני הזמרים עבדו יחד.

הוצאה 
השיר נחשף לראשונה ב-29 בספטמבר 2020, כאשר מנדס השיק חוויית מציאות מדומה אינטראקטיבית באתר לאלבום, בה רשימה שהציגה רצועה בשם "Monster", יחד עם אורח מיוחד. ב-13 בנובמבר 2020, פרסם מנדס את רשימת הרצועות הרשמית, בה נחשף שם השיר, בעוד האמן הנוסף שמשתתף בו טרם פורסם. ב-16 בנובמבר 2020, פרסמו מנדס וביבר קליפ טיזר בן 13 שניות ברשתות החברתיות, בו הודיעו רשמית על תאריך יציאתו של שיתוף הפעולה. ב-18 בנובמבר 2020 פרסמו מנדס וביבר את עטיפת הסינגל ברשתות החברתיות, וכן קישורים להזמנה מראש לסינגל, הכוללת תקליטורים עם שני קאברים בלעדיים שונים הזמינים בחנויות המקוונות של הזמרים.

וידאו קליפ 
הווידאו קליפ של השיר פורסם בערוץ היוטיוב של מנדס ב-20 בנובמבר 2020, בסמוך לצאת הסינגל עצמו ובוים על ידי קולין טילי .

נכון ליוני 2022 מונה הצפיות של הקליפ באתר יוטיוב עומד על 178 מיליון צפיות.

מיקומי שיא

מצעדים שנתיים

נתוני מכירות

היסטוריית יציאות לאור

קישורים חיצוניים

הערות שוליים 

שירי 2020
סינגלים מ-2020
שירי שון מנדס
שירי ג'סטין ביבר
שירים באנגלית
שירים שנכתבו על ידי ג'סטין ביבר
שירים שנכתבו על ידי פרנק דוקס
שירים שנכתבו על ידי שון מנדס
שירים שהופקו על ידי פרנק דוקס
וידאו קליפים שבוימו על ידי קולין טילי
שירים על מפלצות
סינגלים שהגיעו למקום הראשון בדנמרק
סינגלים שהגיעו למקום הראשון במצעד קנדה הוט 100
סינגלים בהוצאת איילנד רקורדס
סינגלים בהוצאת דאף ג'אם